
Az óhajtó mondatok szerkezete a magyarban

    A dolgozat, a magyar nyelv óhajtó mondatait vizsgálja, a generatív szintaxis keretein belül. Célja olyan szerkezetet rendelni ezekhez a mondatokhoz, amelyből az óhajtó mondatok sajátságai levezethetők. A dolgozat először általános leírást ad erről a mondatkategóriáról, a hazai és a nemzetközi szakirodalom alapján, majd részletezi az óhajtó mondat formai jegyeit, melyhez korpuszból való gyűjtőmunka szolgáltatta az eredményeket. A gyűjtés, a három óhajtó partikulára (bár, bárcsak, csak) vonatkozik, amiket a dolgozat kötelező elemeknek tekint a mondatokban. Az eddig született elemzési javaslat áttekintése bemutatja, hogy az óhajtó mondatokhoz kétféle szerkezet is rendelhető, mivel egyenes és fordított szórenddel is előfordulnak. Az óhajtó partikulákat egyenes szórend esetén a CP rétegben lévő adverbiumnak, fordított szórend esetében pedig a MoodP rétegben lévő óhajtó operátornak tekinti. A dolgozat által javasolt elemzés a két szerkezetet összevonja és a kétféle viselkedésű óhajtó partikulát egy ForceP frázisban helyezi el.



